钦定古今图书集成/明伦汇编/家范典/第076卷 > 袁氏世范 > 《黄州与千乘侄》苏轼
## 钦定古今图书集成/明伦汇编/家范典/第076卷 > 袁氏世范 > 《黄州与千乘侄》苏轼

念二秀才，别来又复春深，相念不去心。迈自北还，得
手书，及见数诗，慰喜不可言。日月不居，奄已除服，哀
念忽忽，如何可言。久不得乡书，想诸叔已下各安。子
明微累想免矣。因书略报，大舅书中甚相称，更在勉
力副尊长意。家门凋落，逝者不可复，如老叔固已无望，而子明、子由亦已潦倒头颅，可知正望侄辈振起
耳。念此可不加意。末由会合，千万自爱。